Mehi, kes lähevad sageli endast välja, ohustab südamerabandus kolm korda suurema tõenäosusega. Insuldioht on vihast vahutavatel mehepoegadel keskmisest kaks korda suurem.
Michigani ülikooli teadlased leidsid, et kõige rohkem ohustavad tervisehädad raevukaid mehi, sõltumata koguni sellest, milline on nende vererõhk, kas nad suitsetavad, mida söövad ja palju kaaluvad. Uurimuse juht dr. Susan Everson: „Meil õnnestus esimest korda tõestada, et viha väljendamine suurendab insuldiohtu.”
Michigani teadlaste uurimistulemused kummutavad väite, et auru väljalaskmine vähendab stressi ja kahandab südamerabanduse riski. Dr. Eversoni andmeil lõpeb südamehaige mehe raevuhoog insuldiga keskmisest kuus korda sagedamini. Harvardi ülikooli teadlased tõestasid aga seda, et vihavimm suurendab südamehaiguse tekkimise ohtu.
Pole selge, kuidas viha südant mõjutab. Arstid kahtlustavad nii vererõhu tõusmist, trombide teket kui hormonaalseid muutusi. Lisaks on California teadlased leidnud, et madala enesehinnanguga keskealiste meeste arterid ahenevad sagedamini kui optimistidel. Lahendus? Rääkige oma mured südamelt
Taltsuta oma viha: Raevuhoog on kerge lõppema insuldiga.
Kas vihainfarkt ohustab ka sind?
Teadlased kasutavad viha uurimiseks just nimelt seda küsimustikku. Iga jaatav vastus annab ühe punkti.
* Sageli ei saa ma aru, miks mind kõik närvi ajab.
* Mul on tihti häbi, et olen ärritatud ja vihane.
* Vahel tahaksin vanduda. Kaotan inimestega tihti kannatuse.
* Tunnen aeg-ajalt tahtmist midagi puruks peksta. Muutun tihti läbematuks.
* Vahel tahaksin kellelegi kätega kallale minna.
* Olen hirmus kangekaelne.
* Mind vihastab, kui mind tagant torgitakse.
* Olen vahel öelnud halvasti inimesele, kes käitub minuga jämedalt.
* Mind on süüdistatud tormakuses.
* Olen vahel vihahoos kedagi vigastanud.
* Olen mõnikord nii vihane, et tunnen: kohe plahvatan.
* Kaotan aeg-ajalt enesevalitsuse.
* Saan vahel nii vihaseks, et ei mõista, mis minuga on.
* Olen purjuspäi raevutsenud ja nõusid puruks peksnud.
0–5: probleemi pole
6–10: õpi lõdvestuma
11–16: sind valdav viha võib tervisele ja südamele liiga teha.